stanford-oval/wikipedia huggingface dataset:
ฟังก์ชันเชิงเส้น
ในคณิตศาสตร์ขั้นสูง

ในคณิตศาสตร์ขั้นสูง ฟังก์ชันเชิงเส้น หมายถึง ฟังก์ชันที่เป็น ฟังก์ชันเชิงเส้น มักหมายถึง คณิตศาสตร์ ที่เป็น การสายเส้นตรง ระหว่างสองกลุ่มเวกเตอร์
ตัวอย่าง ถ้า  x และ  f(x) คือ เวกเตอร์ตัวประสาน ฟังก์ชันเชิงเส้นจะเป็นบรรดาฟังก์ชัน ที่แสดงได้ในรูปร่าง
ฟังก์ชัน  f(x)=mx+b จะเป็น การสายเส้นตรง ก็ต่อเมื่อ   b=0 เท่านั้น
สาม สามการเส้นตรง — สีแดง และ สีฟ้า ขนานกัน และเท่ากับ  (m) ในขณะที่ สีแดง และ สีเขียว ตัวเส้นเค้า y ในจุดเดียวกัน ที่ (b)
ฟอร์ด เลเซอร์

| ฟอร์ด เลเซอร์ |
| --- | --- |

ภาพรวม
บริษัทผู้ผลิต: ฟอร์ดมอเตอร์
เริ่มผลิตเมื่อ: พ.ศ. 2523 - 2546
ตัวถังและช่วงล่าง
ประเภท: รถยนต์นั่งขนาดเล็กมาก (Subcompact car) (พ.ศ. 2524–2537) รถยนต์นั่งขนาดเล็ก (Compact Car) (พ.ศ. 2537–2550)
รูปแบบตัวถัง: ซีดาน 4 ประตู แฮทช์แบค 3 ประตู แฮทช์แบค 5 ประตู สเตชันวากอน 4 ประตู คอนเวอร์เทเบิล 2 ประตู
รุ่นที่คล้ายกัน: โตโยต้า โคโรลล่า ฮอนด้า ซีวิค นิสสัน ซันนี่/ทีด้า/บลูเบิร์ด ซิลฟี มาสด้า 323/3 มิตซูบิชิ แลนเซอร์ เชฟโรเลต ครูซ แดวู ลาเซ็ตติ โอเปิล แอสตร้า ซูซูกิ SX4 เกีย ซีเฟีย/ฟอร์เต้ ฮุนได เอลันตร้า เปอโยต์ 308/408 ซีตรอง C4 ซูบารุ อิมเพรสซา โปรตอน เพอร์โซนา/เพรเว่ บีเอ็มดับเบิลยู 1 ซีรีส์ โฟล์กสวาเกน กอล์ฟ/เจ็ตตา
ระยะเหตุการณ์
รุ่นก่อนหน้า: ฟอร์ด เอสคอร์ท
รุ่นต่อไป: ฟอร์ด โฟกัส
ฟอร์ด เลเซอร์ (อังกฤษ: Ford Laser) เป็นรถยนต์นั่งขนาดเล็ก (Compact Car) ซึ่งผลิตโดยบริษัทฟอร์ดมอเตอร์ในช่วงปี พ.ศ. 2523-2546 โดยมีตลาดรองรับอยู่หลายทวีปตั้งแต่เอเชีย ,โอเชียเนีย ,อเมริกาใต้และแอฟริกา มีวิวัฒนาการตามช่วงเวลาได้ 5 Generation (รุ่น) ซึ่งรุ่นที่ 1-4 ไม่เป็นที่รู้จักของคนไทยมากนัก แต่ในรุ่นที่ 5 หลังจากฟอร์ดมอเตอร์ได้มาก่อตั้งบริษัทในประเทศไทยเมื่อปี พ.ศ. 2538 ในปี พ.ศ. 2543 เลเซอร์รุ่นที่ 5 จึงได้เข้ามาขายในประเทศไทย และขายจนถึงปี พ.ศ. 2548
รุ่นที่ 1 (KA/KB; พ.ศ. 2523-2528)

ฟอร์ด เลเซอร์ รุ่นที่ 1 ผลิตระหว่าง พ.ศ. 2523-2528 ในรุ่นนี้ได้ใช้รหัสว่า KA ในปี พ.ศ. 2523-2526 และ KB ในปี พ.ศ. 2526-2528 โดยมีการออกแบบร่วมกับมาสด้า 323 และยังใช้เครื่องยนต์ของมาสด้า ซึ่งมี 3 ขนาดดังนี้ 1.1 ,1.3 และ 1.5 ลิตร
มีตัวถัง 3 แบบ คือ แฮทช์แบค 3 ประตู ,แฮทช์แบค 5 ประตู และซีดาน 4 ประตู สำหรับในประเทศไทย เลเซอร์รุ่นนี้เคยมีการนำเข้ามาขาย ประมาณปี พ.ศ. 2523 - 2524 โดย บริษัท แองโกล-ไทย มอเตอร์ จำกัด (ตัวแทนนำเข้าและจำหน่ายรถฟอร์ดในยุคนั้น) แต่เลเซอร์รุ่นนี้ยังไม่เป็นที่รู้จักของประเทศไทยมากนัก
รุ่นที่ 2 (BF/KC/KE; พ.ศ. 2528-2533)

ฟอร์ด เลเซอร์ รุ่นที่ 2 ผลิตระหว่าง พ.ศ. 2528-2533 โดยใช้รหัสว่า KC และ KE มีเครื่องยนต์ 2 ขนาดคือ 1.3 และ 1.6 ลิตร และมีตัวถัง 5 แบบคือ คอนเวอร์เทเบิล 2 ประตู ,แฮทช์แบค 3 ประตู ,ซีดาน 4 ประตู ,สเตชันวากอน 5 ประตู และแฮทช์แบค 5 ประตู
รุ่นที่ 3 (KF/KH; พ.ศ. 2532-2538)

ฟอร์ด เลเซอร์ รุ่นที่ 3 ผลิตระหว่าง พ.ศ. 2532-2538 มีรหัสว่า KF และ KH มีตัวถัง 4 แบบ คือ แฮทช์แบค 3 ประตู ,ซีดาน 4 ประตู ,สเตชันวากอน 4 ประตู และแฮทช์แบค 5 ประตู มีเครื่องยนต์ 3 ขนาด คือ 1.3 ,1.6 และ 1.8 ลิตร
และนอกจากนี้ รุ่นนี้ยังมีการผลิตรุ่นขับเคลื่อน 4 ล้อออกมาด้วยในรุ่น 1.8 ลิตร
เลเซอร์โฉมนี้ในประเทศไทย เคยมีการนำมาทำเป็นรถแท็กซี่ และเคยเป็นรถที่ใช้ในการถ่ายทำละครเรื่อง ทองพูน โคกโพ ในปี พ.ศ. 2544 อีกด้วย
รุ่นที่ 4 (KJ/KL/KM; พ.ศ. 2537-2541)

ฟอร์ด เลเซอร์ รุ่นที่ 4 ผลิตระหว่าง พ.ศ. 2537-2541 มีรหัสว่า KJ และ KL โดยมีตัวถัง 3 แบบคือ ซีดาน 4 ประตู ,แฮทช์แบค 3 ประตู และแฮทช์แบค 5 ประตู และมีเครื่องยนต์ 1.6 และ 1.8 ลิตร
อย่างไรก็ตาม ฟอร์ด เลเซอร์รุ่นนี้เป็นรุ่นที่ไม่ประสบความสำเร็จมากนัก เนื่องจากผู้คนในยุคนั้นหันไปซื้อรถยนต์ที่มีขนาดเล็กกว่าอย่าง ฟอร์ด เฟสติวา เนื่องจากราคาถูกกว่าและประหยัดน้ำมันมากกว่าทำให้รุ่นนี้ไม่ประสบความสำเร็จมากนัก
รุ่นที่ 5 (KN/KQ; พ.ศ. 2542-2546)

ฟอร์ด เลเซอร์ รุ่นที่ 5 เริ่มผลิตระหว่างปี พ.ศ. 2542-2546 เป็นรุ่นสุดท้ายของฟอร์ด เลเซอร์ โดยใช้รหัสว่า KN และ KQ มีตัวถัง 2 แบบคือซีดาน 4 ประตูและแฮทช์แบค 5 ประตู และมีเครื่องยนต์ 3 ขนาดคือ 1.6 ,1.8 และ 2.0 ลิตร
รุ่นนี้ เป็นรุ่นแรกที่เข้ามาผลิตและจำหน่ายในประเทศไทย โดยเริ่มผลิตในปี พ.ศ. 2543 และหลังจากไมเนอร์เชนจ์ในปี พ.ศ. 2546 ได้ใช้ชื่อใหม่ว่า ฟอร์ด เลเซอร์ เทียร่า (อังกฤษ: Ford Laser Tierra) แต่ไม่ได้รับความนิยมเท่าที่ควร เนื่องจากแม้เลเซอร์ในตลาดโลกจะมีชื่อเสียงเป็นอย่างมากแต่รุ่นนี้ก็ยังทำยอดขายไม่ประสบความสำเร็จเท่าที่ควร ในปี พ.ศ. 2546 ฟอร์ดจึงได้เลิกผลิตเลเซอร์และนำฟอร์ด โฟกัส (อังกฤษ: Ford Focus) มาทำตลาดทั่วโลกแทน (ในช่วงแรกโฟกัสทำตลาดเฉพาะยุโรปเท่านั้น แต่เมื่อเลเซอร์เลิกผลิตจึงนำโฟกัสไปทำตลาดแทน) และในปี พ.ศ. 2548 ได้ยกเลิกการผลิตและจำหน่ายเลเซอร์ในประเทศไทยไปในที่สุด
รุ่นที่ 5 (KN/KQ; พ.ศ. 2542-2546) > ฟอร์ด เลเซอร์ เทียร่า / ลิงซ์ / เทียร่า / เลเซอร์ เทียร่า RS

ปีนี้ ฟอร์ด เลเซอร์ รถเก๋งเพียงรุ่นเดียวของค่าย ฟอร์ด ในประเทศไทย ถึงคราวต้องเปลี่ยนโฉมใหม่ หลังจากผ่านร้อน ผ่านฝน มานานกว่า 4 ปี
ฟอร์ด ปรับรูปลักษณ์ภายนอก ตกแต่งภายในห้องโดยสาร และเปลี่ยนชื่อรถ เลเซอร์ รุ่นใหม่ เป็น "ลินซ์" (LYNX) "ลิเดีย" (LIDEA) และ "เทียร์รา" (TIERRA) ยกเว้น ในประเทศเวียดนาม ที่ยังใช้ชื่อ เลเซอร์ ส่วนบ้านเราจะเปิดตัวในชื่อว่า เลเซอร์ เทียร์รา เนื่องจาก ฟอร์ด ย้ายฐานการผลิตรถรุ่น เลเซอร์ ทั้งหมดในกลุ่มอาเชียน ไปอยู่ที่ประเทศฟิลิปปินส์ การทดลองขับเลเซอร์ เทียร์รา หรือ ลินซ์ ครั้งแรก จึงถูกจัดขึ้นที่นั่น ภายใต้โพรแกรม THE 2002 FORD LYNX
ฟอร์ด เลเซอร์ รุ่นที่ 1
ฟอร์ด เลเซอร์ รุ่นที่ 2
ฟอร์ด เลเซอร์ รุ่นที่ 3
ฟอร์ด เลเซอร์ รุ่นที่ 4
ฟอร์ด เลเซอร์ รุ่นที่ 5
ฟอร์ด เลเซอร์ เทียร่า RS front
ฟอร์ด เลเซอร์ เทียร่า RS rear
ฟาราน ทาฮีร์

| Faran Tahir |
| --- | --- |

เกิด: Faran Haroon Tahir  (1963-02-16) 16 กุมภาพันธ์ ค.ศ. 1963 (61 ปี) Los Angeles, California, U.S.
การศึกษา: University of California, Berkeley (BA) Harvard University (MFA)
อาชีพ: Actor
ปีปฏิบัติงาน: 1994–present
บิดามารดา: Naeem Tahir (father)   Yasmeen Tahir (mother)
ญาติ: Imtiaz Ali Taj (maternal grandfather)   Hijab Imtiaz Ali (maternal grandmother)  Sayyid Mumtaz Ali (maternal great-grandfather)   Muhammadi Begum (maternal great-grandmother)
ฟาราน ฮารูน ทาฮีร์ (อังกฤษ: Faran Haroon Tahir; เกิด 16 กุมภาพันธ์ พ.ศ. 2506) เป็นนักแสดงชาวปากีสถาน-อเมริกัน ที่ปรากฏในซีรีส์และภาพยนตร์ทางโทรทัศน์ของอเมริกาซึ่งเป็นที่รู้จักกันดีในบทบาทของเขาในบท Raza ใน Iron Man และกัปตัน Robau ใน Star Trek
ฟอร์ด โฟกัส

| ฟอร์ด โฟกัส |
| --- | --- |

ภาพรวม
บริษัทผู้ผลิต: ฟอร์ด
เริ่มผลิตเมื่อ: พ.ศ. 2541–ปัจจุบัน (ประเทศจีน) พ.ศ. 2541–2568 (ตลาดโลก) พ.ศ. 2548–2561 (ประเทศไทย)
ตัวถังและช่วงล่าง
ประเภท: รถยนต์นั่งขนาดเล็ก
รูปแบบตัวถัง: 3 ประตู น็อชแบ็ก/ลิฟท์แบ็ก 5 ประตู น็อชแบ็ก/ลิฟท์แบ็ก 4 ประตู เก๋ง 5 ประตู เอสเตท 2 ประตู คูป (สหรัฐฯ) 2 ประตู คูปเปิดประทุน (ยุโรป)
โครงสร้าง: เครื่องวางหน้าขับเคลื่อนล้อหน้าหรือขับเคลื่อนสี่ล้อ (รุ่น RS เท่านั้น)
ระยะเหตุการณ์
รุ่นก่อนหน้า: ฟอร์ด เอสคอร์ท (ยุโรปและอเมริกาเหนือ) ฟอร์ด เลเซอร์ (เอเชียและโอเชียเนีย)
รุ่นต่อไป: ฟอร์ด เอสเคป (อเมริกาเหนือ)
ฟอร์ด โฟกัส (อังกฤษ: Ford Focus) เป็นรถยนต์นั่งขนาดเล็ก (เซ็กเมนต์-ซีในยุโรป) ผลิตโดยบริษัทฟอร์ดมอเตอร์ตั้งแต่ปี พ.ศ. 2541 ออกแบบภายใต้แผนฟอร์ดปี 2000 ของอเล็กซ์ ทรอทแมนซึ่งมีเป้าหมายเป็นรถที่มีความเหมือนกันในทุกตลาดทั่วโลก โดยโฟกัสได้ออกแบบทั้งหมดโดยทีมเยอรมนีและทีมอังกฤษของฟอร์ด ยุโรป โฟกัสได้จำหน่ายในเดือนกรกฎาคม พ.ศ. 2541 ทำการตลาดต่อจากฟอร์ด เอสคอร์ทและฟอร์ด เลเซอร์ในเอเชียและโอเชียเนีย
รุ่นที่ 1 (C170; 1998–2004)

ฟอร์ด โฟกัส รุ่นที่ 1 ผลิตระหว่าง พ.ศ. 2541-2547 ในรุ่นนี้ได้แทนที่รถฟอร์ด เอสคอร์ท ซึ่งมี 4 ขนาดดังนี้ 1.4 ,1.6, 1.8 และ 2.0 ลิตร
มีตัวถัง 4 แบบ คือ แฮทช์แบค 3 ประตู ,แฮทช์แบค 5 ประตู ,ซีดาน 4 ประตู และเอสเตท 5 ประตู แต่รุ่นยังไม่เป็นที่รู้จักของประเทศไทยมากนัก
รุ่นที่ 2 (C307 และ C170; 2004–2011) > Europe (C307)

ฟอร์ด โฟกัส รุ่นที่ 2 ผลิตระหว่าง พ.ศ. 2547-2551 ซึ่งมี 5 ขนาดดังนี้ 1.4 ,1.6, 1.8 ,2.0 และ 2.5 ลิตร
มีตัวถัง 5 แบบ คือ คอนเวอร์เทเบิล 2 ประตู ,แฮทช์แบค 3 ประตู ,ซีดาน 4 ประตู ,สเตชันวากอน 5 ประตู และแฮทช์แบค 5 ประตู
รุ่นนี้ เป็นรุ่นแรกที่เข้ามาผลิตและจำหน่ายในประเทศไทย โดยเริ่มผลิตในปี พ.ศ. 2548
ในตลาดเมืองไทย ฟอร์ด เปิดตัว โฟกัสครั้งแรก เดือนพฤศจิกายน พ.ศ. 2548 ถือเป็นการเปิดตัวรถฟอร์ด ที่มีคนไทย ให้ความสนใจกันมากที่สุดครั้งหนึ่ง จนถึงขั้นนำไปเปรียบเทียบกับ Honda Civic FD ที่เปิดตัวในเวลาก่อนหน้านั้น เพียงไม่กี่สัปดาห์ โดยเฉพาะในช่วงก่อนเปิดตัว ฟอร์ด เผยโฉมเวอร์ชันต้นแบบซีดาน 4 ประตู
Focus CONCEPT ในงานปักกิง มอเตอร์โชว์เดือนพฤษภาคม 2005 เป็นช่วงเวลาที่คนไทยเริ่มรับรู้กันมากขึ้นทั้งโดยความตั้งใจของฟอร์ด เซลส์ ประเทศไทยเองและจากสื่อมวลชนว่าโฟกัสกำลังจะมาเปิดตัวในเมืองไทย กันเสียที
ฟอร์ดรู้ปัญหาและพยายามจะแก้ปัญหาด้วยการเปิดตัวรุ่น TDCi สู่ตลาดประเทศไทย เมื่อวันที่ 6 พฤศจิกายน พ.ศ. 2550 ถือเป็นรถยนต์คอมแพกต์ในตลาด Mass รุ่นแรกของเมืองไทย ในรอบเกือบ 20 ปี ที่วางเครื่องยนต์ดีเซลมาให้จากโรงงานและในการเปิดตัวช่วงแรกนั้นฟอร์ดในยุโรปรุ่นเครื่องยนต์ดีเซลเทอร์โบนั้นมีแต่เกียร์ธรรมดา 6 จังหวะ อัตราทดชิด DuraShift ติดตั้งมาให้เท่านั้น ทำให้ฟอร์ด เซลส์ ประเทศไทยสั่งรถรุ่นนี้เข้ามาขายด้วยเกียร์ธรรมดาเพื่อสร้างการรับรู้ให้กับผู้บริโภค แล้วยอดขายน้อยเพราะฟอร์ด สั่งรถ TDCi เกียร์ธรรมดา เข้ามาไม่ถึง 100 คัน และสั่งนำเข้ามาจาก โรงงานในฟิลิปปินส์เพียงแค่ 2 ครั้ง คราวละไม่กี่สิบคัน[ต้องการอ้างอิง]
รุ่นที่ 3 (C346; 2011–2018)

ฟอร์ด โฟกัส รุ่นที่ 3 ผลิตระหว่าง พ.ศ. 2554-2561 ในรุ่นนี้มี 6 ขนาดดังนี้ 1.0 1.5 1.6 1.8 2.0 และ 2.3 ลิตร
มีตัวถัง 3 แบบ คือ ซีดาน 4 ประตู สเตชันวากอน 5 ประตู และแฮทช์แบค 5 ประตู
หลังจากที่ Ford ประเทศไทยได้เผยโฉม Focus รุ่นไมเนอร์เชนจ์อย่างเป็นทางการไปในงาน Bangkok International Motor Show เดือนมีนาคมปี 2016 Ford ตัดสินใจนำเครื่องปริมาตร 1.5 ลิตร EcoBoost มาขายในประเทศไทย
กลางปี 2018 ได้ยุติการทำตลาดแล้วในประเทศไทย เนื่องจากปัญหาเรื่องระบบเกียร์ PowerShift
ในปี 2019 ล่าสุดก็ถอดเมนูหัวข้อ Passenger Cars หรือรถยนต์นั่งออกไปจากเมนูรุ่นรถแล้วยกเลิกการทำตลาดรถยนต์นั่ง Passenger Cars ทั้ง 3 รุ่น Fiesta, Focus, EcoSport อย่างเป็นทางการในประเทศไทยเหลือรถจำหน่าย 3 กลุ่ม 4 รุ่น
รุ่นที่ 4 (C519; 2018–ปัจจุบัน)

| ฟอร์ด โฟกัส (รุ่นที่ 4) |
| --- | --- |

ภาพรวม
เริ่มผลิตเมื่อ: 2018–ปัจจุบัน (ตลาดจีน) 2018–2025 (ตลาดโลก)
แหล่งผลิต: เยอรมนี: Saarlouis (SB&A; ผลิตจนถึงปี พ.ศ. 2568) จีน: Chongqing (Changan Ford); Hangzhou (Changan Ford, Focus Active) ไต้หวัน: Zhongli (Ford Lio Ho)
ตัวถังและช่วงล่าง
รูปแบบตัวถัง: 5 door hatchback 4 door sedan 5 door wagon
ระบบส่งกำลัง
เครื่องยนต์: เบนซิน: 1.0 L EcoBoost (Fox) I3-T 1.0 L EcoBoost Hybrid Fox mHEV I3-T 1.5 L EcoBoost (Dragon) I3-T 1.5 L Ti-VCT I3 1.5 L EcoBoost I4-T (China market) 2.3 L EcoBoost I4-T ดีเซล: 1.5 L EcoBlue (Panther) I4-T 2.0 L EcoBlue (Panther) I4-T
ระบบเกียร์: 6-speed manual 6-speed automatic (1.5 Ti-VCT only) 7-speed 7F40 automatic (ST) 8-speed 8F24 automatic (petrol) 8-speed 8F35 automatic (diesel)
มิติ
ระยะฐานล้อ: 2,700 mm (106.3 in)
ความยาว: 4,378 mm (172.4 in) (Hatchback) 4,668 mm (183.8 in) (Estate)  4,647 mm (183.0 in) (Sedan)
ความกว้าง: 1,825 mm (71.9 in)
ความสูง: 1,454 mm (57.2 in) (Hatchback) 1,481 mm (58.3 in) (Estate)  1,483 mm (58.4 in) (Sedan)
น้ำหนัก: 1,235 kg - 1,518 kg (Hatchback)  1,383 kg - 1,559 kg (Estate)   1,239 kg - 1,408 kg (Sedan)
ฟอร์ด โฟกัส รุ่นที่ 4 ผลิตระหว่าง พ.ศ. 2561-ปัจจุบัน ซึ่งมี 4 ขนาดดังนี้ 1.0 ,1.5 ,2.0 และ 2.3 ลิตร
มีตัวถัง 3 แบบ คือ ซีดาน 4 ประตู ,สเตชันวากอน 5 ประตู และแฮทช์แบค 5 ประตู
รุ่นที่ 4 (C519; 2018–ปัจจุบัน) > ยุติการผลิต (เวอร์ชันตลาดโลก)

หนึ่งในรถยนต์พิกัด Compact Car ที่เคยได้รับความนิยมในยุโรปอย่าง Ford Focus อาจจะถึงจุดจบในอีกไม่กี่ปีข้างหน้า เนื่องจากผู้บริหารให้สัมภาษณ์กับสื่อเชิงบอกใบ้ว่า อาจต้องยุติการดำเนินงานของโรงงานผลิตรถยนต์ Ford ใน Saarlouis เยอรมนี ซึ่งนั่นเป็นสถานที่ที่ Ford Focus ผลิตอยู่
Stuart Rowley ผู้บริหารของ Ford ยุโรป เป็นผู้เปิดเผยข้อมูลดังกล่าวกับสื่อ เมื่อช่วงกลางสัปดาห์ที่ผ่านมา พร้อมทั้งขยายความว่า Ford มองหาความเป็นไปได้อื่นในการผลิตรถยนต์ที่โรงงาน Saarlouis รวมไปถึงการขายโรงงานให้กับผู้ผลิตรายอื่น เนื่องจากบริษัทไม่มีแผนนำรถยนต์รุ่นอื่น มาประกอบที่โรงงานแห่งนี้
นอกจากนั้น อาจจะมีการปลดพนักงานจำนวนมาก ซึ่งในโรงงานดังกล่าวมีพนักงานอยู่ 4,600 ตำแหน่ง แต่ยังไม่มีการะบุกรอบเวลาในขณะนี้ สำหรับอนาคตของ Ford Focus รวมถึง Ford Mondeo เวอร์ชันตลาดโลกที่ยุติการผลิตไป ตั้งแต่วันที่ 4 เมษายนที่ผ่านมานั้น จะยังคงผลิตที่โรงงานในประเทศจีนต่อไป เพื่อจำหน่ายที่นั่นโดยเฉพาะ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ฟอร์ด โฟกัส
เว็บไซต์อย่างเป็นทางการ: ประเทศไทย
↑  English, Andrew. "Where are the people who designed the original Ford Focus?". The Telegraph. สืบค้นเมื่อ 19 August 2017.
↑  https://www.carsome.co.th/buy-car/ford/focus
↑  https://www.headlightmag.com/first-impression-ford-focus-ecoboost-turbo-2016/
ฟอร์ด โฟกัส Hatch (รุ่นที่ 1 ปรับโฉม)
ฟอร์ด โฟกัส Hatch (รุ่นที่ 1)
ฟอร์ด โฟกัส Sedan (รุ่นที่ 1)
Ford Focus Hatch (รุ่นที่ 2 ปรับโฉม)
Ford Focus Hatch (รุ่นที่ 2 ปรับโฉม)
Ford Focus Sedan (รุ่นที่ 2)
Ford Focus hatchback (Mark III ก่อนปรับโฉม)
Ford Focus hatchback (Mark III ปรับโฉม)
Ford Focus (Mark III ก่อนปรับโฉม)
Ford Focus hatchback (Mark III ปรับโฉม)
Ford Focus (fourth generation)
Ford Focus estate (fourth generation)
Interior
Ford Focus sedan (fourth generation)
ฟันคุด

| ฟันคุด |
| --- | --- |
A digital X-ray film revealing an impacted permanent canine. The small tooth (bottom center) is the primary canine that has not fallen out because the permanent canine has become impacted in an abnormal direction.
บัญชีจำแนกและลิงก์ไปภายนอก
ICD-10: K01
ICD-9: 520.6
ฟันคุด (อังกฤษ: tooth impaction) คือฟันที่งอกออกมาจากกรามไม่ได้ เพราะไม่มีที่จะให้งอกออกมา สาเหตุที่ฟันงอกออกมาไม่ได้นั้น มีการตั้งข้อสันนิษฐานจากทฤษฎีที่ว่าด้วยการใช้และไม่ใช้ กล่าวคือ มนุษย์มีวิวัฒนาการมาอย่างต่อเนื่อง กรามและฟันที่มีขนาดใหญ่และเคยใช้งานเพื่อกัดและฉีกอาหารที่เหนียว เช่น เนื้อดิบ รากไม้ นั้น ปัจจุบันมนุษย์ได้ลดการใช้ฟันในลักษณะดังกล่าวลง จึงทำให้ฟันและกรามมีขนาดเล็กลง ไม่มีพื้นที่พอจะให้ฟันกรามซี่สุดท้ายงอกออกมาได้ จึงเป็นสาเหตุให้เกิดฟันคุดขึ้น[ต้องการอ้างอิง]
ผลของการไม่ผ่าฟันคุดออกให้ทันท่วงทีมีดังนี้

1.เหงือกที่อยู่บริเวณโดยรอบฟันคุดอาจเกิดการอักเสบ ปวด บวม ซึ่งบางคนเป็นๆหายๆนานวันผ่านไปอาจพัฒนากลายเป็นเนื้อร้าย
2.เป็นที่กักเศษอาหาร และเป็นแหล่งหมักหมมของเชื้อโรคภายในช่องปาก ทำให้ปากมีกลิ่นตลอดเวลา และเป็นเหตุให้ฟันซี่ที่อยู่หน้าฟันคุด ซึ่งเป็นฟันที่ใช้สำหรับบดเคี้ยวอาหารเกิดการผุลุกลาม จนทำให้เกิดโรคปริทันต์ หากปล่อยไว้เนิ่นนานอาจต้องทำการรักษาโดยการถอนฟันที่มีปัญหาดังกล่าวทิ้งไป
3.ผู้ที่มีฟันคุดหลายคนลงความเห็นว่ามีอาการปวดศีรษะบ่อยโดยไม่ทราบสาเหตุ โดยเฉพาะด้านที่มีฟันคุดแบบพุ่งชนมาด้านหน้า หรือรากยาวผิดปกติ บางท่านมีอาการปวดตึงที่ฟันกรามอยู่ตลอดเวลาโดยไม่สามารถระบุอย่างแน่ชัดได้ว่ามาจากฟันซึ่ไหน
4.จากการสังเกตคนไข้หลายรายที่มีฟันคุดเพียงด้านเดียว (อีกด้านถูกถอนไปแล้วหรือไม่มีฟัน)จะมีอาการทางเส้นประสาทใบหน้าเช่นยิ้มปากเบี้ยว,ปวดเสียวปลายประสาทใบหน้าบ่อยๆ ด้านที่มีฟันคุด
5.ผู้ที่มีฟันคุดแล้วหากปล่อยทิ้งไว้มักเกิดการซ้อนเกของฟันหน้าล่าง เชื่อว่าเกิดจากแรงดัน (Push-Force)
ของฟันคุดมาทางด้านหน้า  ซึ่งนำมาด้วยปัญหาหินน้ำลายเกาะมากที่บริเวณดังกล่าว เพราะทำความสะอาดยาก อันเนื่องมาจากการซ้อนกันของฟันเก
คำแนะนำหลังการรักษา

1.กัดผ้าพันแผลแน่นพอกระชับ
2.ประคบน้ำแข็งหลังการผ่าตัดบริเวณข้างแก้ม(ไม่ควร/ห้ามอมน้ำแข็ง-หลังวันแรกของการผ่าตัด)
3.ทานยาปฏิชีวนะและยาต้านอาการอักเสบ และป้องกันการติดเชื้ออันเนื่องมาจากขั้นตอนของการรักษา
4.ประคบน้ำอุ่นในวันถัดมาหากเกิดอาการบวม หรือ ปวดตึงบริเวณแผลผ่าตัด
5.ตัดไหมประมาณ 1 สัปดาห์ให้หลัง
6.หากเกิดอาการชาริมฝีปาก หรือลิ้น อาจให้ทานวิตามิน B1,6,12(ตามปริมาณการใช้ที่หมอแนะนำอย่างเคร่งครัด)
ฟาร์อีสต์มูฟเมนต์

| Far East Movement |
| --- | --- |
ฟาร์อีสต์มูฟเมนต์ในปี ค.ศ. 2011
ข้อมูลพื้นฐาน
รู้จักในชื่อ: FM
ที่เกิด: ลอสแอนเจลิส, รัฐแคลิฟอร์เนีย, สหรัฐอเมริกา
แนวเพลง: ฮิปฮอป, ป็อป, EDM
ช่วงปี: 2003–ปัจจุบัน
ค่ายเพลง: Cherrytree, Interscope

สมาชิก: Kev Nish Prohgress DJ Virman
อดีตสมาชิก: J-Splif

เว็บไซต์: www.fareastmovement.com
ฟาร์อีสต์มูฟเมนต์ (อังกฤษ: Far East Movement ย่อว่า FM) เป็นวงดนตรีแนวฮิปฮอปและอิเล็กทรอนิกส์ ก่อตั้งในปี ค.ศ. 2003 ในลอสแอนเจลิส รัฐแคลิฟอร์เนีย สมาชิกปัจจุบันประกอบด้วย เคฟ นิช (จีน/ญี่ปุ่น อเมริกัน), โพรห์เกรส (เกาหลีอเมริกัน) และดีเจ เวอร์แมน (ฟิลิปปินส์อเมริกัน) นำเสนอรูปแบบเป็นตัวแทนคนรุ่นใหม่ของคนเชื้อชาติ เกาหลี จีน และฟิลิปปินส์ ตามลำดับ ในสังคมกลุ่มเอเชียนอเมริกัน พวกเขารวมตัวกันเพื่อแสดงในงานแสดงสดหลากเชื้อชาติ ในย่านโคเรียทาวน์ ลอสแอนเจลิส เป็นการแสดงการกุศลเพื่อศูนย์บำบัดยาเสพติด ที่เรียกว่า "Movementality"
พวกเขามีผลงานสร้างชื่อเพลงแรกกับ "Round Round" เพลงประกอบในภาพยนตร์ฮอลีวูดทำเงินเรื่อง  เร็ว..แรงทะลุนรก ซิ่งแหกพิกัดโตเกียว ตั้งแต่ "Round Round" ได้นำไปใช้ในรายการโทรทัศน์หลายรายการ ทั้ง CSI: Miami, CSI: NY, รายการฮิตทางช่องเอชบีโอ Entourage, และ Finishing the Game (ภาพยนตร์ในเทศกาลซันแดนซ์ 2007). พวกเขาได้รับคำเชิญให้แสดงในคอนเสิร์ต Power 106's Powerhouse 2009 ถือเป็นเทศกาลฮิปฮอปที่ใหญ่ที่สุดในเวสต์โคสต์
ซิงเกิล  "Like a G6" ของพวกเขาขึ้นอันดับ 1 บนบิลบอร์ดฮอต 100 และบนชาร์ตไอจูนส์ ในช่วงปลายเดือนตุลาคม 2010
ฟาร์ม

ฟาร์มในสหรัฐ จะเห็นทุ่งรูปวงกลมเนื่องจากการใช้การชลประทานแบบหมุนกลาง (center pivot irrigation)
ฟาร์ม หรือ ไร่นา (อังกฤษ: farm) เป็นพื้นที่ดินที่อุทิศให้กับกระบวนการกสิกรรมเป็นหลักโดยมีความมุ่งหมายหลักเพื่อผลิตอาหารและธัญพืชอื่น เป็นสิ่งอำนวยความสะดวกพื้นฐานในการผลิตอาหาร คำว่า "ฟาร์ม" ใช้กับหน่วยแยกแต่ละชนิด เช่น ไร่ผัก ไร่ผลไม้ ฟาร์มวัวนม ฟาร์มหมู ฟาร์มสัตว์ปีก ไร่เชื้อเพลิงชีวภาพและโภคภัณฑ์อื่น คำว่า "ฟาร์ม" รวมถึงฟาร์มสัตว์ (ranch), feedlot, สวนผลไม้ (orchard) ไร่ใหญ่ (plantation), ที่ดินแปลงย่อย (smallholding) และรวมบ้านไร่และสิ่งปลูกสร้างทางการเกษตรตลอดจนที่ดินด้วย ในสมัยใหม่ คำนี้ยังใช้กับปฏิบัติการอุตสาหกรรมอย่างฟาร์มกังหันลมและฟาร์มปลา ซึ่งทั้งสองสามารถอยูบนบกหรือในทะเลก็ได้
| ด ค กเกษตรกรรม |
| --- | --- | --- |
 เทคโนโลยีการเกษตร  พืชกรรมสวน  เกษตรกรรมดิจิทัล 
| อาชีพ |  นักวิชาการเกษตร  วิศวกรเกษตร  ชาวไร่ชาวนา  คนงานเกษตร  |   |
| ทั่วไป |  การเกษตรเข้มข้น การปลูกพืชเข้มข้น  การเลี้ยงสัตว์เข้มข้น  การเลี้ยงหมูเข้มข้น  การเกษตรวงกว้าง  การเลี้ยงสัตว์แบบปล่อย  เกษตรกรรมจักรกล  เกษตรกรรมถาวร  เกษตรกรรมเมือง  เกษตรกรรมไม่มีสัตว์  เกษตรกรรมยั่งยืน  เกษตรพันธสัญญา  เกษตรศาสตร์  เกษตรอินทรีย์  ธุรกิจเกษตร  ฟาร์ม  รายชื่อมหาวิทยาลัยและวิทยาลัยการเกษตร  วนเกษตร  วิทยาศาสตร์การเกษตร  วิศวกรรมเกษตร  สหกรณ์การเกษตร  สัตวบาล  อัตราแลกเนื้อ  |   |
| ประวัติ |  ก่อนประวัติศาสตร์ การปฏิวัติยุคหินใหม่  เกษตรกรรมในมีโซอเมริกา  พืชและสัตว์เลี้ยงของออสโตรนีเซีย  ประวัติศาสตร์โบราณ เกษตรกรรมในอียิปต์โบราณ  เกษตรกรรมในกรีซโบราณ  เกษตรกรรมในโรมโบราณ  หลังสมัยคลาสสิก การปฏิวัติเกษตรกรรมอาหรับ  การแลกเปลี่ยนโคลัมเบียน  ประวัติศาสตร์สมัยใหม่ การปฏิวัติเกษตรกรรมในอังกฤษ  การปฏิวัติเขียว  ประวัติศาสตร์เกษตรอินทรีย์  ระบบเกษตรกรรมพืชเดี่ยว  |   |
| รูปแบบการเกษตร |  การทำฟาร์มขนสัตว์  การแทะเล็ม การเกษตรแปลงสภาพได้  การแทะเล็มแบบหมุนเวียน  การปลูกพืชไร้ดิน  การเพาะเลี้ยงพืชและสัตว์ในน้ำ  การเลี้ยงแกะ  การเลี้ยงโคนม  การเลี้ยงแพะ  การเลี้ยงวัว  การเลี้ยงสัตว์ป่า  การเลี้ยงสัตว์ปีก  การเลี้ยงหมู  ขั้นบันได (งานดิน)  ปศุสัตว์  แมลงอุตสาหกรรม  นา  สวนผลไม้  อะกริวอลเทอิกส์  |   |
| ผลกระทบสิ่งแวดล้อมของเกษตรกรรม |  การขยายตัวทางการเกษตร  มลพิษทางการเกษตร  การบำบัดน้ำเสียทางการเกษตร  การแทะเล็มที่มากเกินไป  ผลกระทบสิ่งแวดล้อมของชลประทาน การสูบน้ำบาดาลที่มากเกินไป  การเปลี่ยนแปลงสภาพภูมิอากาศกับเกษตรกรรม  |   |
| หมวดหมู่ |  เกษตรกรรมแบ่งตามประเทศ  บริษัทเกษตรกรรม  เทคโนโลยีชีวภาพ  ปศุสัตว์  อุตสาหกรรมเนื้อสัตว์  การเลี้ยงสัตว์ปีก  ผลกระทบสิ่งแวดล้อมของเกษตรกรรม  |   |
  หมวดหมู่
ฟาร์คราย 2

| ฟาร์คราย 2 |
| --- | --- |

ผู้พัฒนา: ยูบิซอฟท์มอนทริออล
ผู้จัดจำหน่าย: ยูบิซอฟท์
กำกับ: Clint Hocking
อำนวยการผลิต: Bertrand Hélias Louis-Pierre Pharand
ออกแบบ: Pierre Rivest
โปรแกรมเมอร์: Dominic Guay Patrice Zink
ศิลปิน: Alexandre Amancio
เขียนบท: Armand Constantine Clint Hocking Kevin Shortt Patrick Redding Susan O'Connor
แต่งเพลง: Marc Canham
ชุด: ฟาร์คราย
เอนจิน: Dunia Engine
เครื่องเล่น: ไมโครซอฟท์ วินโดวส์ เพลย์สเตชัน 3 เอกซ์บอกซ์ 360 โทรศัพท์เคลื่อนที่
วางจำหน่าย: NA: 21 ตุลาคม 2008 AU: 23 ตุลาคม 2008 EU: 24 ตุลาคม 2008
แนว: ยิงมุมมองบุคคลที่หนึ่ง
รูปแบบ: ผู้เล่นเดี่ยว, หลายผู้เล่น
ฟาร์คราย 2 (อังกฤษ: Far Cry 2) เป็นเกมยิงมุมมองบุคคลที่หนึ่งในปี ค.ศ. 2008 ที่พัฒนาโดยยูบิซอฟท์มอนทริออล และจัดจำหน่ายโดยยูบิซอฟท์ สำหรับไมโครซอฟท์ วินโดวส์, เพลย์สเตชัน 3 และเอกซ์บอกซ์ 360 เกมยิงมุมจากด้านบนสำหรับโทรศัพท์มือถือได้รับการพัฒนาและจัดจำหน่ายโดยเกมลอฟต์ เป็นรายการหลักลำดับที่สองในชุดฟาร์คราย เรื่องราวเกิดขึ้นในประเทศแอฟริกาซึ่งเต็มไปด้วยสงครามกลางเมือง เรื่องราวเกี่ยวกับทหารรับจ้างที่ได้รับมอบหมายให้สังหาร Jackal พ่อค้าอาวุธที่จุดชนวนความขัดแย้ง ผู้เล่นสำรวจโลกที่เปิดกว้าง ทำภารกิจให้กลุ่มและพันธมิตรที่เรียกว่า Buddies ให้สำเร็จ ในขณะที่จัดการเกี่ยวกับสุขภาพและอุปกรณ์ โหมดหลายผู้เล่นแข่งขันกันโดยให้ผู้เล่นต่อสู้เป็นทีมหรือเป็นรายบุคคล
แหล่งข้อมูลอื่น

เว็บไซต์ทางการ (เก็บถาวร)
ฟังก์ชันหนึ่งต่อหนึ่งทั่วถึง

ฟังก์ชันหนึ่งต่อหนึ่งทั่วถึง
ฟังก์ชันหนึ่งต่อหนึ่งทั่วถึง (อังกฤษ: bijection, bijective function) คือฟังก์ชัน f จากเซต X ไปยังเซต Y ด้วยสมบัติที่ว่า จะมีสมาชิก x ใน X เพียงหนึ่งเดียวสำหรับทุก ๆ สมาชิก y ใน Y นั่นคือ f (x) = y และไม่มีสมาชิกเหลือทั้งใน X และ Y
หรือกล่าวได้อีกทางหนึ่งคือ f จะเป็นฟังก์ชันหนึ่งต่อหนึ่งทั่วถึง ถ้าหากมีความสัมพันธ์แบบสมนัยหนึ่งต่อหนึ่ง (one-to-one correspondence) ระหว่างเซตทั้งสอง นั่นคือเป็นทั้งฟังก์ชันหนึ่งต่อหนึ่ง (one-to-one) และฟังก์ชันทั่วถึง (onto)
ยกตัวอย่างฟังก์ชันหนึ่งต่อหนึ่งทั่วถึงเช่น ฟังก์ชัน succ นิยามจากเซตของจำนวนเต็ม Z ไปยัง Z โดยมีความสัมพันธ์สำหรับสมาชิก x เป็น succ (x) = x + 1 อีกตัวอย่างหนึ่งคือ ฟังก์ชัน sumdif ที่สมาชิกคู่อันดับ (x, y) ของจำนวนจริง โดยมีสัมพันธ์กับคู่อันดับเป็น sumdif (x, y) = (x + y, x − y) เป็นต้น
ฟังก์ชันหนึ่งต่อหนึ่งทั่วถึงที่นิยามขึ้นจากเซตหนึ่งไปยังเซตเดิม อาจเรียกได้ว่าเป็นการเรียงสับเปลี่ยน
เซตของฟังก์ชันหนึ่งต่อหนึ่งทั่วถึงทั้งหมดที่เกิดจากเซต X ไปยัง Y เขียนแทนด้วย X ↔ Y
ฟังก์ชันหนึ่งต่อหนึ่งทั่วถึงมีบทบาทเป็นหลักการพื้นฐานของความรู้ในหลายสาขาของคณิตศาสตร์ ดังเช่นในนิยามของสมสัณฐาน (isomorphism) รวมทั้งแนวคิดอื่น ๆ ที่เกี่ยวข้อง เช่น สมานสัณฐาน (homeomorphism) และอนุพันธสัณฐาน (diffeomorphism), กรุปเรียงสับเปลี่ยน (permutation group), การแปลงเชิงภาพฉาย (projective map) และอื่น ๆ อีกมากมาย
ฟังก์ชันประกอบและฟังก์ชันผกผัน

ฟังก์ชัน f จะเป็นฟังก์ชันหนึ่งต่อหนึ่งทั่วถึง ก็ต่อเมื่อความสัมพันธ์ผกผัน f −1 เป็นฟังก์ชัน ซึ่งในกรณีนี้ f −1 ก็จะเป็นฟังก์ชันหนึ่งต่อหนึ่งทั่วถึงด้วย
กำหนดให้ฟังก์ชัน f : X ↔ Y และ g : Y ↔ Z เป็นฟังก์ชันหนึ่งต่อหนึ่งทั่วถึง ฟังก์ชันประกอบ g ∘ f ก็จะเป็นฟังก์ชันหนึ่งต่อหนึ่งทั่วถึงด้วย และมีฟังก์ชันผกผันเป็น (g ∘ f) −1 = f −1 ∘ g −1
ในทางตรงข้าม ถ้าหากการประกอบของฟังก์ชันทั้งสอง g ∘ f เป็นฟังก์ชันหนึ่งต่อหนึ่งทั่วถึง เราสามารถสรุปได้เพียงว่า f เป็นฟังก์ชันหนึ่งต่อหนึ่งและ g เป็นฟังก์ชันทั่วถึง (ดูภาพ)
ความสัมพันธ์ f จาก X ไป Y จะเป็นฟังก์ชันหนึ่งต่อหนึ่งทั่วถึง ก็ต่อเมื่อมีความสัมพันธ์ g จาก Y ไป X อันหนึ่ง ที่ทำให้ g ∘ f เป็นฟังก์ชันเอกลักษณ์บน X และทำให้ f ∘ g เป็นฟังก์ชันเอกลักษณ์บน Y จึงส่งผลให้ทั้งสองเซตมีจำนวนสมาชิกเท่ากัน
ถ้า X และ Y เป็นเซตจำกัดแล้ว จะมีฟังก์ชันหนึ่งต่อหนึ่งทั่วถึงระหว่างสองเซตจาก X ไปยัง Y ก็ต่อเมื่อ X และ Y มีจำนวนสมาชิกเท่ากัน จากภาวะ "จำนวนสมาชิกที่เท่ากัน" นี้เองที่นำไปสู่การนิยามภาวะเชิงการนับของเซตอนันต์ในเรื่องของทฤษฎีเซตเชิงสัจพจน์ ซึ่งเป็นแนวทางหนึ่งในการพิจารณาขนาดของเซตอนันต์ที่แตกต่างกัน
ตัวอย่างและการโต้แย้ง

สำหรับเซต X ใด ๆ กำหนดฟังก์ชันเอกลักษณ์ idx จาก X ไปยัง X นิยามโดย idx (x) = x ฟังก์ชันนี้เป็นฟังก์ชันหนึ่งต่อหนึ่งทั่วถึง
ฟังก์ชัน f บนเส้นจำนวนจริง R ไปยัง R นิยามโดย f (x) = 2x + 1 เป็นฟังก์ชันหนึ่งต่อหนึ่งทั่วถึง เนื่องจากค่า y แต่ละตัวมีค่า x = (y − 1) / 2 เพียงตัวเดียวที่ทำให้ f (x) = y
ฟังก์ชันเลขชี้กำลัง g : R → R ซึ่งนิยามโดย g (x) = ex ไม่เป็นฟังก์ชันหนึ่งต่อหนึ่งทั่วถึง เพราะว่าไม่มีค่า x ใดใน R ที่ทำให้ g (x) = −1 ซึ่งแสดงว่า g ไม่เป็นฟังก์ชันทั่วถึง อย่างไรก็ตาม ถ้าหากเปลี่ยนโคโดเมนจากจำนวนจริงไปเป็นจำนวนจริงบวก R+ = (0, +∞) แล้ว g จะกลายเป็นฟังก์ชันหนึ่งต่อหนึ่งทั่วถึงทันที ซึ่งฟังก์ชันผกผันคือฟังก์ชันลอการิทึมธรรมชาติ g−1 (x) = ln x
ฟังก์ชัน h : R → [0, +∞) ซึ่งนิยามโดย h (x) = x2 ไม่เป็นฟังก์ชันหนึ่งต่อหนึ่งทั่วถึง เพราะว่า h (−1) = h (+1) = 1 ซึ่งแสดงว่า h ไม่เป็นฟังก์ชันหนึ่งต่อหนึ่ง อย่างไรก็ตาม ถ้าหากเปลี่ยนโดเมนไปเป็น [0, +∞) แล้ว h จะกลายเป็นฟังก์ชันหนึ่งต่อหนึ่งทั่วถึงทันที ซึ่งฟังก์ชันผกผันคือฟังก์ชันรากที่สองที่เป็นบวก h−1 (x) = √x
R → R : x ↦ (x − 1) (x) (x + 1) = x3 − x ไม่เป็นฟังก์ชันหนึ่งต่อหนึ่งทั่วถึง เพราะว่าโดเมน −1, 0 และ +1 จับคู่ไปยัง 0 ตัวเดียวกัน
R → [−1, 1] : x ↦ sin x ไม่เป็นฟังก์ชันหนึ่งต่อหนึ่งทั่วถึง เพราะว่าโดเมน π/3 และ 2π/3 จับคู่ไปยัง √3/2 ตัวเดียวกัน